Pioniers wat hierdie model in ander wêrelddele probeer waar bodemlose sand nie die grondtipe is nie, stuur af op mislukking. In ander gronde is dit eenvoudig nie die korrekte model nie en dit werk nie. Die plante vrek.
Daar is egter 'n model waarvolgens Boomlusern suksesvol kommersieel in grond verbou kan word. Die volgende oorsig lewer 'n kort teoretiese en beginseloorsig en dan praktiese inligting wat hierdie geheim ontsluit.
Wat beteken dit? Dit beteken dat die plant aangepas is tot die plaaslike klimaat, met die regte organismes op die wortes om siekte-uitdagings die hoof te kan bied en die beste eetbare massa vir vee te produseer.
Die vaste karakter van die genetika, die seker kwaliteit van die saad en die bio integriteit van die entstowwe op die wortels is die fondasie van Biotech Boomlusern™.
Kry jou kop reg. Die meeste mense maak die plant dood omrede hulle wil help, en nie die plant kan uitlos nie. Dien slegs water toe en gee die plant tyd om self deur die infeksie te werk.
Die feit dat die plant nie gereeld gevreet word in die piepklein fase nie beteken dat dit met die maksimum spoed groei omrede die maksimum blare vir fotosintese beskikbaar is. Dit beteken dat daar tipies in die kortste moontlike tyd by kommersiële beweiding uitgekom word. Die Boombeskermer spaar tyd en wen tipies vir U 1 seisoen ekstra vir vleiswinsproduksie.
Indien u nie deur die Agent werk nie gaan u sukkel om later saailinge te bestel wat u self wil uitgroei, omrede die bestellings deur die plaaslike Agent moet plaasvind. Ons werk streng deur ons Agentestruktuur en hulle is ons skakeling met die publiek. Die produksiespesialiste fokus nie op die kommersiële kant nie en skakel normaalweg nie met die publiek nie.
Daar word vir die doel van hierdie oorsig aangeneem dat die Eko-Kultivar met die volledige reeks Groen Mamba™ Biotech Entstowwe behandel is en in die gepaste eko-klimaat geplant gaan word. Dit is die kombinasie van die top genetiese materiaal, gepaste eko-klimaat en die regte reeks mikrobiese entstowwe wat boonste kurwe prestasie moontlik maak. Volgens ons spyskaart modulêre model word vir die klant die opsie gebied om die mees gepaste eko-kultivar te selekteer vir die plaaslike klimaatsrealiteite en beweidingsaanwending.